খুলনা শিশু হাসপাতালের প্রশাসনিক কর্মকর্তা মোঃ আল আমিন রাকিব জানান, খুলনা শিশু হাসপাতালে সর্বমোট ২৭৫টি শয্যা ও ৪৪টি কেবিন বিভিন্ন রোগে আক্রান্ত শিশুরা ভর্তি থাকায় নতুর শিশু রোগী ভর্তি করা সম্ভব হচ্ছে না। সম্প্রতি জ্বরের প্রকোপ বেড়ে যাওয়ায় অনেক শিশু চিকিৎসা নিতে আসছে। অনেকের ভর্তি থেকে চিকিৎসা নেয়ার প্রয়োজন থাকলেও শয্যা সংকটের কারণে তাদের ভর্তি করা যাচ্ছে না। যেহেতু শিশু হাসপাতালে শয্যার বাইরে কাউকে ভর্তি করা হয় না, সেহেতু অনেক গুরুতর অসুস্থ রোগীকে এ হাসপাতালে ভর্তি করা সম্ভব হচ্ছে না। খুলনা জেনারেল বা খুলনা মেডিকেল কলেজ হাসপাতালে শয্যা না থাকলেও সেখানে রোগী ভর্তি করে নেয়া হয়। কিন্তু শিশু হাসপাতালে সেটি সম্ভব নয়।